Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 450/14/5506	Martin, 14.1.2015
EEČ : 2-40-12-2015

U Z N E S E N I E

Trestná vec:	obvinený XXXXX  
Prečin:	Falšovanie a pozmeňovanie identifikačných údajov motorového vozidla podľa § 220 odsek 1, odsek 2 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
Obvinený XXXXX, nar. XXXXX uzavrel dňa 10.12.2014 pred probačným a mediačným úradníkom Okresného súdu XXXXX zmier s poškodeným XXXXX XXXXX, zastúpenou starostom XXXXX, obvinený vyhlásil, že spáchal skutok, pre ktorý je stíhaný, zaplatením sumy vo výške XXXXX odstránili škodu vzniknutú poškodenému XXXXX XXXXX a na účet Okresnej prokuratúry XXXXX zložil peňažnú sumu vo výške 100,- € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odbor kriminalnej policie - vyšetrovania pod spisovou značkou XXXXX.
Na tom skutkovom základe, že
v presne nezistený deň mesiaca jún 2014 na dvore rodinného domu v Martine - Priekope, XXXXX, na poľnohospodárskom vozidle traktor zn. Zetor 7745 ev.č.: XXXXX, červenej farby, XXXXX s prerobeným trojbodovým hydraulickým závesom, pozmenil VIN číslo vozidla, kde bolo následným skúmaním Kriminalistického expertízneho ústavu PZ Slovenská Ľupča, odbor metalografia č.p.: XXXXX, zistené, že pôvodné číslo odstránil mechanickým zásahom, zbrúsením a pomocou raznice vytvoril údaj' o VIN čísle v tvare 1071, pričom dňa 16.07.2014 bol podľa § 21 ods. 1 zák. č. 171/93 Z.z. o Policajnom zbore predmetný traktor zaistený operatívnymi pracovníkmi OKP, OR PZ XXXXX, pri objasňovaní trestného činu krádeže podľa § 212 ods. 2 Trestného zákona, poškodeného XXXXX v zastúpení starostom obce XXXXX XXXXX vo veci vedenej pod XXXXX na 00 PZ Sucany, osobe XXXXX XXXXX trv. bytom XXXXX XXXXX, ktorý tento traktor mal kúpiť za 2.000,- EUR, pričom všeobecná hodnota vozidla traktor zn. Zetor ev.č.: XXXXX, červenej farby, XXXXX s prerobeným trojbodovým hydraulickým závesom je najmenej 9000,- €.      

Odôvodnenie: 
Uznesením vyšetrovateľa Okresného riaditeľstva PZ, odboru kriminálnej polície Martin, XXXXX  zo dňa 18.09.2014 bolo podľa § 199 ods. 1 Tr. por. začaté trestné stíhanie a postupom podľa § 206 ods. 1 Tr. por. vznesené obvinenie XXXXX, nar. XXXXX, pre prečin falšovania a pozmeňovania identifikačných údajov motorového vozidla podľa § 220 ods. 1, ods. 2 písm. b) Tr. zák., na tom skutkovom základe, ako je uvedené vo výrokovej časti tohto uznesenia. 
Preskúmaním príslušného spisového materiálu som zistila, že v predmetnej veci  ide o prečin, za ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.
Obvinený a poškodený uzavreli dňa 10.12.2014 pred probačným a mediačným úradníkom na Okresnom súde  Martin dohodu o zmieri, v rámci ktorej obvinený vyhlásil, že spáchal skutok, pre ktorý je stíhaný a zaplatením sumy vo výške XXXXX odstránil škodu vzniknutú poškodenému XXXXX 
Obvinený aj poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho dohodu o zmieri podpísali.
Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný.	
Obvinený zložil na účet Okresnej prokuratúry Martin peňažnú sumu vo výške 100,- € určenú na všeobecne prospešné účely, pričom celá suma patrí štátu na peňažnú pomoc obetiam trestnej činnosti podľa osobitného zákona.
Táto suma je primeraná závažnosti spáchaného trestného činu.
Obvinený a poškodený s týmto spôsobom skončenia veci v prípravnom konaní vyslovili súhlas. 
Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na i jeho osobné a majetkové pomery som dospela k záveru, že takýto spôsob rozhodnutia je dostačujúci.
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná (§ 185 ods. 2 Tr. por.).

JUDr. Petra Šimková
prokurátorka